ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660039786
//อ้างอิงเลขที่รับแจ้ง traffy fondue (ND9W2H)
ขอให้แก้ไขปัญหาเหตุเดือดร้อนรำคาญจากเพื่อนบ้าน บริเวณบ้านเลขที่.........หมู่บ้านวิเศษสุขนคร ซอยประชาอุทิศ 79 แขวงทุ่งครุ เขตทุ่งครุ กรุงเทพมหานคร จุดสังเกตเข้าไปในซอยประชาอุทิศ 79 จะพบป้ายบังคับให้เลี้ยวซ้าย และจะพบกับพระพรหม ซึ่งบ้านหลังดังกล่าวเป็นร้านขายส่งไข่ไก่ โดยมีเจ้าของบ้านเป็นบุคคลเพศชาย (ทราบชื่อเล่น-ไม่ทราบนามสกุล) อายุประมาณ 42-43 ปี สูงประมาณ 160 เซนติเมตร รูปร่างสมส่วน ผิวขาว ผมหยิก ซึ่งเวลาเดินคอจะเอียง (ตามผู้ร้องแจ้ง) ผู้ร้องแจ้งว่าบ้านของผู้ร้องอยู่ติดกับบ้านหลังดังกล่าว และบ้านผู้ร้องมีถังขยะอยู่หน้าบ้าน เจ้าของบ้านหลังดังกล่าวเวลาที่จะนำรถออกจากบ้านตนเอง มักมีพฤติกรรมมาถีบถังขยะหน้าบ้านผู้ร้อง ทำให้ขยะเต็มถนน ซึ่งถีบถังขยะตลอดทั้งวัน ทุกวัน ประสบปัญหามาเป็นระยะเวลาประมาณ 8 เดือนแล้ว นั้น
//ปัจจุบันเมื่อวันที่ 28 กันยายน 2566 ยังคงประสบปัญหาได้รับปัญหาเหตุเดือดร้อนรำคาญจากเพื่อนบ้านหลังดังกล่าวเช่นเดิม และล่าสุดเจ้าของบ้านหลังดังกล่าวมีการขโมยหลังคาบ้านของผู้ร้องไปต่อเติมบ้านของตนเอง ส่งผลให้ได้รับความเดือดร้อนเป็นอย่างมาก เมื่อขอคำปรึกษาจากสภาทนายความเจ้าหน้าที่แนะนำให้ยอมๆ กันไป ส่งผลให้ผู้ร้องได้รับความเดือดร้อนเป็นอย่างมาก จึงประสงค์ให้หน่วยงานที่เกี่ยวข้องแก้ไขแก้ปัญหาเหตุเดือดร้อนรำคาญจากเพื่อนบ้านบริเวณดังกล่าว เพื่อบรรเทาความเดือดร้อนของผู้ร้องต่อไป (ผู้ร้องยินดีให้เปิดเผยข้อมูลเกี่ยวกับชื่อ-นามสกุล และหมายเลขโทรศัพท์)
 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata